Boðunardagur Maríu er frá fornu fari hinn 25. mars . Nú er sá dagur haldinn hátíðlegur sunnudaginn á undan 25. mars í lútersku kirkjunni sem flestir Íslendingar tilheyra . María er unglingsstúlka þegar sagan gerist , trúlofuð manni sem heitir Jósef , örugglega ekki eldri en 14 ára ef við miðum við giftingaraldur stúlkna í Ísrael á tímum Jesú . Boð Gabríels til Maríu eru tvennskonar . En engillin segir henni að óttast ekki , andi Guðs og kraftur hins hæsta muni yfirskyggja hana , og barnið verði því heilagt – sonur Guðs . Þá segir María : „ Sjá , ég er ambátt Drottins . Verði mér eftir orðum þínum . “ En hvernig var þetta nú allt reiknað út á sínum tíma , fæðingardagur Jesú , Boðunardagur Maríu og svo framvegis ? Árið 274 hafði Aurelius keisari lýst 25. Desember hátíð sólarguðsins Mithrasar – sem var einn helsti keppinautur kristninnar um hylli lýðsins á þeim tíma . Þess vegna höfðu kristnir menn í Róm byrjað að halda fæðingu Jesú hátíðlega þann sama dag um árið 330 . 25. mars var síðan sjálfsagður sem Boðunardagur Maríu , enda 9 mánuðir til jóla á þeim degi . Og dagurinn heilagur fyrir . Auk þess pössuðu báðir dagar , 25. des og 25. mars inn í sólhvarfahátíðir samtímans .